અને કદાચ આ ચાર્જીસ થોડા મોંઘા લાગે પણ એની સામે એના ફાયદા પણ વધારે છે. જેમકે ગૂગલ પ્લે મ્યુઝિક ઓલ એક્સેસ પ્લાન ગાના અને એમેઝોન પ્રાઈમ મ્યુઝિક કરતા મોંઘો છે. પણ સામે ગૂગલ પ્લે ની નવા ગીત સજેસ્ટ કરી શકવાની સિસ્ટમ કાબિલે તારીફ છે. દા.ત. તમે જીમમાં હો કે મોર્નિંગ વોક કે રન લેવા જતા હો ત્યારે તમને ઉત્સાહજનક ગીતો સજેસ્ટ કરે, ડ્રાઈવ કરતા હો ત્યારે એવા ગીતો સજેસ્ટ કરે જે મગજ ને ફોકસ્ડ રાખે, ઘરે રિલેક્સ થતા હો ત્યારે તમને શાંત ગીતો સજેસ્ટ કરે. ઉપરાંત જેમ જેમ તમે કોઈ ગીતને કે કોઈ આર્ટિસ્ટને લાઈક કે ડીસ્લાઇક કરતા જાઓ એમ એમ તમને તમારી પસંદના કે તમને ગમી શકે એવા ગીતો વધારે સજેસ્ટ કરે. હું પોતે ગૂગલ પ્લે મ્યુઝિક ઓલ એક્સેસ ભારતમાં આવ્યું ત્યારથી ઉપયોગ કરું છું. અને એના રેકમેન્ડેશન ઘણીવાર સરસ હોય છે. આ રેકમેન્ડેશન વાળું ફીચર બીજી કોઈ મ્યુઝિક સર્વિસમાં નથી. અને એટલે ગૂગલ પ્લે મ્યુઝિકના મહિને વધારાના 10-12 રૂપિયા આપવા પોસાય એવા છે.